《岭南秋色》
清代·王钺

秋来不复见黄叶，但见野云漠漠生。花气中人如二月，鸟声依树欲三更。

新禾瘴发微寒起，广莫风轻潦水平。若向山城高处望，羁人何事不关情。

作者简介：（1623—1703）明末清初山东诸城人，字仲威，初号左庵，后改任庵。顺治十六年成进士，以母老不仕。康熙间任广东西宁知县，常与诸生论文。三藩乱起，钺团练土兵，枕戈以待。旋以地方难保，引疾归。家居二十余年而卒。有《水西纪略》、《世德堂集》等。